En XIX - vet kantved , e welomp un toullad a yezhourien hag a skrivagnerien vrudet : ar Gonideg , lesañvet « Reizher ar brezhoneg » , Kervarker , oberour « Barzhaz - Breizh » , levr dispar , ret da bep Breizhad e lenn , levr hag a lakae George Sand ken souezhet ma skrive : « Ur rannvro hepken e Bro - C ' hall , a zo , en he barzhoniezh , da vezañ keñveriet gant ar pezh o deus krouet spered - dreist ar vrasañ barzhed hag ar broadoù barzhoniusañ ; kredin a ran lavarout zoken eo trec ' h dezho . Eus Breizh e fell deomp komz . Nep en deus lennet Barzhaz - Breizh Kervarker , a rank krediñ start pezh a skrivan hag e sankañ e don - donañ e spered . »